**IDENTIFIkuoto jūros dugne linijinio objekto trajektorijos nustatymo papildomo ištyrimo paslaugų PIRKIMO SUTARTIS**

2024 m. d. Nr.

Vilnius

**Lietuvos Respublikos energetikos ministerija**, atstovaujama, veikiančio pagal suteiktus įgaliojimus, (toliau – Užsakovas) ir

 **Viešoji įstaiga Pajūrio tyrimų ir planavimo institutas**, atstovaujama, veikiančio(-os) pagal instituto įstatus (toliau – Paslaugų teikėjas), abu kartu toliau vadinami Šalimis, o kiekvienas atskirai – Šalimi, sudarė šią sutartį (toliau – Sutartis) dėl identifikuoto jūros dugne linijinio objekto trajektorijos nustatymo papildomo ištyrimo paslaugų ir susitarė dėl toliau išvardintų sąlygų.

**1. SUTARTIES OBJEKTAS**

1.1. Šia Sutartimi Paslaugų teikėjas įsipareigoja ne vėliau kaip per Sutarties 2.1. punkte nustatytus terminus, vadovaudamasis Sutartyje ir jos priede Nr. 1 nustatytomis sąlygomis ir tvarka, suteikti identifikuoto jūros dugne linijinio objekto trajektorijos ištyrimo paslaugas, atlikti tyrimo duomenų interpretavimą, parengti, pristatyti ir suderinti su Užsakovu ataskaitą (toliau kartu – Paslaugos), o Užsakovas, Sutartyje numatytais terminais ir sąlygomis, įsipareigoja priimti tinkamai suteiktas Paslaugas ir už jas sumokėti Sutartyje nustatytomis sąlygomis ir tvarka.

1.2. Paslaugų turinys, apimtys ir kiti reikalavimai teikiamoms paslaugoms nurodyti Sutarties priede Nr. 1.

**2. SUTARTIES ŠALIŲ TEISĖS IR PAREIGOS**

2.1. Paslaugų teikėjas įsipareigoja:

2.1.1. pradėti teikti Paslaugas nuo Sutarties įsigaliojimo dienosir suteikti Paslaugas per 90 (devyniasdešimt) kalendorinių dienų nuo sutarties įsigaliojimo;

2.1.2. per 10 (dešimt) kalendorinių dienų nuo Sutarties įsigaliojimo dienos parengti ir su Užsakovu suderinti paslaugų vykdymo kalendorinį planą, kuriame būtų nurodyti paslaugų teikimo etapai ir terminai.

2.1.3. Sutarties 2.1.1. papunktyje nurodytas Paslaugų teikimo terminas gali būti pratęstas Užsakovo ir Paslaugų teikėjo rašytiniu susitarimu ne daugiau kaip 1 (vieną) kartą ne ilgesniam kaip **30 kalendorinių dienų** laikotarpiui. Prašymas pratęsti Paslaugų teikimo terminą kartu su prašymą pagrindžiančiais dokumentais privalo būti pateiktas ne vėliau kaip likus 5 darbo dienoms iki Sutarties 2.1.1. punkte nustatyto Paslaugų teikimo termino pabaigos. Paslaugų teikėjui gali būti suteikiama teisė į termino pratęsimą, jeigu:

2.1.3.1. išskirtinai nepalankios meteorologinės sąlygos tyrimų lauko darbams atlikti, t. y. yra nors viena iš sąlygų: kai vėjo greitis didesnis nei 10 m/s, vandens temperatūra žemesnė nei 0 oC, paros vidutinė oro temperatūra žemesnė nei –4 oC.

2.1.4. laiku ir profesionaliai suteikti Paslaugas Sutartyje nustatytais terminais ir tvarka;

2.1.5. laikytis Lietuvos Respublikos ir Europos Sąjungos teisės aktų reikalavimų;

2.1.6. Paslaugų teikimo metu, Užsakovui pareikalavus, teikti informaciją apie Paslaugų teikimo eigą;

2.1.7. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą nustatytais terminais;

2.1.8. savo sąskaita pašalinti visus teikiamų Paslaugų trūkumus, atsiradusius Sutarties galiojimo metu;

2.1.9. užtikrinti Užsakovo pateiktos informacijos konfidencialumą, apsaugą ir neatskleidimą, išskyrus atvejus, kai informacijos atskleidimas yra privalomas pagal Lietuvos Respublikos teisės aktus; nenaudoti jokios gautos informacijos trečiosios šalies interesais; užtikrinti, kad šių įsipareigojimų laikytųsi jo ekspertai (darbuotojai) ir Paslaugoms teikti pasitelkti tretieji asmenys; teisės aktų reikalaujamo privalomo informacijos atskleidimo atveju nedelsdamas pranešti apie tai Užsakovui;

2.1.10. užtikrinti, kad Sutartį vykdys Paslaugų teikėjo darbuotojai turintys ne žemesnę kvalifikaciją ir patirtį nei reikalaujama pirkimo sąlygose, Paslaugoms teikti;

2.1.11. užtikrinti, kad teikdamas Paslaugas nepažeis jokių tretiesiems asmenims priklausančių teisių, ir atlyginti dėl tokių teisių pažeidimo atsiradusią žalą ir (arba) nuostolius;

2.1.12. nenaudoti Užsakovo pavadinimo ir logotipo (ženklo) jokiai reklamai;

2.1.13. vykdyti kitus Sutartimi prisiimtus įsipareigojimus.

2.2. Užsakovas įsipareigoja:

2.2.1. Paslaugų teikėjui sudaryti visas sąlygas pagal kompetenciją suteikti visą turimą informaciją ar dokumentus, būtinus paslaugoms teikti, jei tokios informacijos ar dokumentų pateikimas yra būtinas paslaugoms teikti ir nedraudžiamas Lietuvos Respublikos teisės aktų;

2.2.2. Paslaugų teikėjui tinkamai įvykdžius visus sutartinius įsipareigojimus, sumokėti už suteiktas Paslaugas Sutartyje nustatyta tvarka ir terminais;

2.2.3. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;

2.2.4. priimti tinkamai ir laiku suteiktas Paslaugas;

2.2.5. pasirašyti Paslaugų perdavimo–priėmimo aktą, jei Paslaugos suteiktos tinkamai;

2.2.6. vykdyti kitus Sutartimi prisiimtus įsipareigojimus.

2.3. Paslaugų teikėjas turi:

2.3.1. teisę gauti atlygį už kokybiškas ir laiku suteiktas Paslaugas;

2.3.2. kitas teisės aktų ir Sutarties numatytas teises.

2.4. Užsakovas turi teisę:

2.4.1. tikrinti Paslaugų teikimo procesą, kiek jis susijęs su Paslaugų suteikimu, pareikšti Paslaugų teikėjui pastabas dėl Paslaugų suteikimo ir teikti pasiūlymus. Trūkumai, pastebėti Paslaugų teikimo metu, turi būti Paslaugų teikėjo ištaisyti nedelsiant ir savo lėšomis;

2.4.2. Užsakovas turi teisę gauti iš Paslaugų teikėjo visą reikiamą informaciją, susijusią su Paslaugų suteikimu, susipažinti su dokumentais, susijusiais su teikiamomis Paslaugomis ir Sutarties vykdymu. Užsakovas turi teisę teikti pastabas Paslaugų teikėjo pateiktoms Paslaugoms.

2.5. Paslaugos ir jų rezultatai pateikiami tik Užsakovui.

2.6. Užsakovas ir Paslaugų teikėjas gali turėti ir kitų teisių ir pareigų, jei jos numatytos Sutartyje ar Lietuvos Respublikos galiojančiuose teisės aktuose.

**3. KAINODAROS TAISYKLĖS IR ATSISKAITYMO TVARKA**

3.1. Taikomas kainodaros būdas:

3.1.1. Identifikuoto linijinio objekto ištyrimo paslaugai taikoma fiksuoto įkainio kainodara. Taikant Paslaugų įkainius Paslaugų teikėjui mokama už faktiškai atliktas Paslaugas, nustatant identifikuoto linijinio objekto trajektoriją ir neviršijant maksimalios apimties;

3.1.2. Tyrimo duomenų interpretavimo, ataskaitos parengimo, derinimo ir pristatymo Užsakovui paslaugoms taikoma fiksuotos kainos kainodara.

3.1.3. Paslaugų kaina, Paslaugų įkainis ir bendra maksimali Sutarties kaina:

Lentelė 1: Paslaugų kaina ir Paslaugų įkainis

|  |  |  |  |  |  |  |
| --- | --- | --- | --- | --- | --- | --- |
| Nr. | Paslaugų pavadinimas | Maksimali Paslaugų apimtis, km. (A) | Paslaugų įkainis, Eur / km. be PVM (B) | Maksimali Paslaugų vertė, Eur be PVM (A x B)\* | PVM, Eur | Maksimali Paslaugų vertė, (A x B + PVM) Eur su PVM |
| 1. | 2. | 3. | 4. | 5. | 6. | 7. |
| 1. | Linijinio objekto ištyrimas | 30 | 630,00 | 18 900,00 | 3 969,00 | 22 869,00 |
| Nr. | Paslaugų pavadinimas | Paslaugų apimtis | Paslaugų kaina | Paslaugų vertė, Eur be PVM | PVM, Eur | Paslaugų vertė, Eur su PVM |
| 2. | Tyrimo duomenų interpretavimas, ataskaitos parengimas, pristatymas užsakovui ir derinimas | 1 | 50 000,00 | 50 000,00 | 10 500,00 | 60 500,00 |

Lentelė 2: bendra maksimali Sutarties kaina

|  |  |
| --- | --- |
| Bendra maksimali Sutarties kaina (Eur be PVM)(5 stulpelio suma) | 68 900,00 |
| PVM (Eur)(6 stulpelio suma) | 14 469,00 |
| Bendra maksimali Sutarties kaina (Eur su PVM)(7 stulpelio suma) | 83 369,00 |

3.2. Į paslaugų kainą ir įkainį įskaitomi visi Paslaugų teikėjui privalomi mokėti mokesčiai ir kitos su šios Sutarties įgyvendinimu susijusios išlaidos.

3.3. Už Paslaugas, numatytas Sutarties 1.1 p., Tiekėjui parengus atlikus tyrimus, parengus tyrimų ataskaitą ir ją suderinus su Užsakovu, Užsakovui pasirašius atliktų Paslaugų perdavimo–priėmimo aktą ir gavus PVM sąskaitą faktūrą, Tiekėjui mokama suma, apskaičiuojama pagal suteiktų paslaugų perdavimo – priėmimo akte pateiktas faktines paslaugų vykdymo apimtis ir 1 lentelėje nurodytą paslaugų įkainį.

3.4. Paslaugų kaina ir įkainis su pridėtinės vertės mokesčiu gali būti perskaičiuojami (ją didinant arba mažinant) dėl teisės aktų reikalavimų pasikeitusio PVM. Jeigu Sutarties vykdymo metu pasikeičia (padidėja arba sumažėja) PVM tarifas, paslaugų kaina ir įkainis su pridėtinės vertės mokesčiu atitinkamai didinami arba mažinami. Perskaičiavimas įforminamas Sutarties pakeitimu, kuris tampa neatskiriama Sutarties dalimi. Perskaičiuoti paslaugų kaina ir įkainis taikomi už tą paslaugų dalį, už kurią PVM sąskaita faktūra išrašoma galiojant naujam PVM. Jeigu paslaugų kainos ir įkainio perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, jis turi raštu kreiptis į Užsakovą ir pateikti konkrečius skaičiavimus dėl pasikeitusio PVM įtakos paslaugų kainai ir/ar įkainiui. Užsakovas taip pat turi teisę inicijuoti paslaugų kainos ir/ar įkainio perskaičiavimą dėl pasikeitusio PVM. Pasikeitus PVM tarifui, paslaugų kaina perskaičiuojama pagal šią formulę:



 – perskaičiuota bendra paslaugų kaina (su PVM)

 – bendra paslaugų kaina (su PVM) iki perskaičiavimo

 – senas PVM tarifas (procentais)

 – naujas PVM tarifas (procentais)

3.5. Užsakovas apmoka Paslaugų teikėjui už tinkamai suteiktas paslaugas ne vėliau kaip per 60 kalendorinių dienų nuo informacinės sistemos ,,E. sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)) priemonėmis pateiktos sąskaitos faktūros ir Šalių pasirašyto Paslaugų perdavimo - priėmimo akto. Paslaugų teikėjo pateiktoje sąskaitoje faktūroje turi būti nurodoma Sutarties data ir numeris.

3.6. Paslaugų teikėjas PVM sąskaitą faktūrą Užsakovui turi pateikti ne vėliau kaip per 3 darbo dienas nuo priėmimo–perdavimo akto pasirašymo dienos.

3.7. Priėmimo–perdavimo aktą Paslaugų teikėjas pateikia ne vėliau kaip per 5 darbo dienas nuo galutinės suderintos ataskaitos pateikimo Užsakovui dienos. Užsakovas ne vėliau kaip per 5 darbo dienas pasirašo priėmimo – perdavimo aktą. Sumokėjimo diena – tai diena, kai lėšos išskaitomos iš Užsakovo sąskaitos.

3.8.  Jeigu mokėjimo termino diena sutampa su poilsio ar valstybinės šventės diena, tai mokėjimų pagal Sutartį mokėjimo diena laikoma po jos einanti darbo diena.

3.9. Užsakovas lėšas perveda į Paslaugų teikėjo šioje Sutartyje nurodytą banko sąskaitą.

3.10. Apie banko sąskaitos pasikeitimus Paslaugų teikėjas raštu privalo nedelsdamas, ne vėliau kaip per 2 (dvi) darbo dienas nuo banko sąskaitos pasikeitimo dienos, informuoti Užsakovą. Paslaugų teikėjas, neįvykdęs šio reikalavimo, negali pareikšti pretenzijų ar atsikirtimų, kad Užsakovo veiksmai, atlikti pagal paskutinius jam žinomus duomenis, neatitinka Sutarties sąlygų arba jis negavo mokėjimų, atliktų pagal Užsakovo turėtus duomenis.

3.11. Šalys susitaria, kad Sutarties Paslaugų kaina gali kisti (didėti ar mažėti) dėl valstybės institucijų priimtų įstatymų ir įstatymų įgyvendinamųjų teisės aktų, keičiančių PVM dydį, kurie turi tiesioginę įtaką Paslaugų teikėjo Paslaugų sąnaudų pasikeitimui, ir priimti Sutarties galiojimo metu. Tokiu atveju Paslaugų kaina pasikeičia tiek, kiek pasikeičia mokestis. Perskaičiavimas atliekamas įsigaliojus teisės aktui dėl mokesčio dydžio pakeitimo. Perskaičiavimas įforminamas Sutarties Šalių susitarimu, kuris tampa neatsiejama Sutarties dalimi. Perskaičiuota kaina taikoma už tas Paslaugas, už kurias PVM sąskaita faktūra išrašoma galiojant naujam mokesčiui. Pasikeitus kitiems mokesčiams Paslaugų kaina nebus perskaičiuojama.

3.12. Avansinis mokėjimas nebus atliekamas.

**4. ŠALIŲ ATSAKOMYBĖ**

4.1. Paslaugų teikėjui šios Sutarties 2.1.1. punkte nustatytu terminu neįvykdžius savo sutartinių įsipareigojimų, jam taikomi 0,02 (dviejų šimtųjų) proc. dydžio delspinigiai nuo nesuteiktų Paslaugų vertės su PVM už kiekvieną uždelstą dieną. Užsakovas delspinigius Paslaugų teikėjui gali išskaičiuoti iš Paslaugų teikėjui pagal Sutartį mokėtinų sumų.

4.2. Paslaugų teikėjas, per Sutarties 2.1.2. punkte nustatytą terminą nepateikęs Užsakovui suderinto Paslaugų vykdymo kalendorinio plano, Užsakovo reikalavimu moka 20 (dvidešimties) Eur baudą už kiekvieną uždelstą dieną.

4.3. Užsakovui vėluojant sumokėti už tinkamai ir laiku suteiktas Paslaugas Sutarties 3.6. punkte numatyta tvarka, Paslaugų teikėjas turi teisę skaičiuoti 0,02 (dviejų šimtųjų) proc. dydžio delspinigius nuo laiku nesumokėtos Paslaugų vertės (sąskaitos) su PVM už kiekvieną uždelstą dieną.

**5. SUBTIEKIMAS**

5.1. Jei Paslaugų teikėjas savo pasiūlyme nurodė, kad, vykdant Sutartį bus pasitelkiami subtiekėjai, šie subtiekėjai nurodomi Sutartyje. Nurodytus subtiekėjus galima keisti tik raštu informavus apie tai Užsakovą nurodant pagrįstas keitimo priežastis ir gavus raštišką Užsakovo sutikimą. Naujai siūlomas subtiekėjas turi atitikti pirkimo sąlygose keičiamam subtiekėjui numatytus reikalavimus. Paslaugų teikėjas bet kokiu atveju atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai. Pagrįstomis subtiekėjo keitimo priežastimis laikomos priežastys, kai Paslaugų teikėjo pasiūlytas subtiekėjas dėl objektyvių priežasčių (subtiekėjui bankrutavus ar susidarius analogiškai situacijai, nutrūkus teisiniams santykiams su Paslaugų teikėju, subtiekėjui atsisakius teikti paslaugas ir pan.) nebegali teikti visų ar dalies Sutartyje nurodytų paslaugų. Užsakovui sutikus su subtiekėjo pakeitimu, Užsakovas kartu su Paslaugų teikėju raštu sudaro susitarimą dėl subtiekėjo pakeitimo. Šis susitarimas yra neatskiriama Sutarties dalis. Subtiekėjo keitimo tvarkos pažeidimas laikomas esminiu Sutarties pažeidimu.

5.2. Sutartyje nurodomi subtiekėjų pavadinimai, kontaktiniai duomenys ir jų atstovai. Paslaugų teikėjas įsipareigoja Užsakovui raštu pranešti apie minėtos informacijos pasikeitimus visu Sutarties vykdymo metu.

5.3. Užsakovas ne vėliau kaip per 3 darbo dienas nuo Sutarties pasirašymo dienos informuoja subtiekėjus apie tiesioginio atsiskaitymo galimybę. Subtiekėjas, norėdamas pasinaudoti tiesioginio atsiskaitymo galimybe, per 5 darbo dienas nuo Užsakovo informavimo apie tiesioginio atsiskaitymo galimybę, Užsakovui pateikia prašymą raštu.

5.4. Subtiekėjui pateikus Užsakovui prašymą pasinaudoti tiesioginio atsiskaitymo galimybe, tarp Užsakovo, Sutartį sudariusio Paslaugų teikėjo ir jo subtiekėjo yra sudaroma trišalė sutartis, kurioje aprašoma tiesioginio atsiskaitymo su subtiekėju tvarka ir numatoma teisė Paslaugų teikėjui prieštarauti nepagrįstiems mokėjimams subtiekėjui.

5.5. Subtiekimo sutartis nesukuria sutartinių santykių tarp subtiekėjo ir Užsakovo.

5.6. Paslaugų teikėjas atsako už savo subtiekėjų veiksmus, įsipareigojimų nevykdymą bei aplaidumą taip, lyg šiuos veiksmus atliktų ar Sutarties įsipareigojimų nevykdytų ar aplaidus būtų jis pats. Užsakovo sutikimas, kad kuri nors Sutartyje nurodytų įsipareigojimų dalis būtų vykdoma pagal subtiekimo sutartį, neatleidžia Paslaugų teikėjo nuo jokių jo įsipareigojimų pagal Sutartį įvykdymo.

5.7. Jei Užsakovas turi pagrįstų įtarimų, kad subtiekėjas yra nekompetentingas vykdyti nustatytas pareigas, jis gali reikalauti Paslaugų teikėjo surasti kitą subtiekėją, kuris turėtų tinkamą ir Užsakovui priimtiną kvalifikaciją ir patirtį, atitinkančią pirkimo sąlygose nustatytus kvalifikacinius reikalavimus.

5.8. Įsipareigojimams, numatytiems Sutartyje, įvykdyti parinkti subtiekėjai neturi teisės subtiekimo sutartimi prisiimtų įsipareigojimų daliai vykdyti pasitelkti dar kitus asmenis.

5.9. Paslaugų teikėjas turi teisę pasiūlytąjį specialistą pakeisti kitu specialistu tik prieš tai raštu informavęs Užsakovą nurodant pagrįstas keitimo priežastis ir gavęs raštišką Perkančiosios organizacijos pritarimą. Naujai siūlomo specialisto kvalifikacija turi būti ne žemesnė negu keičiamo specialisto kvalifikacija. Pagrįstomis specialisto keitimo priežastimis laikomos priežastys, kai Paslaugų teikėjo pasiūlytas specialistas dėl objektyvių priežasčių (nutrūkus teisiniams santykiams su Paslaugų teikėju, specialistui atsisakius teikti Paslaugas, specialistui susirgus, susižeidus ir pan.) nebegali teikti visų ar dalies pirkimo sutartyje nurodytų Paslaugų. Užsakovui sutikus su specialisto pakeitimu, Užsakovas kartu su Paslaugų teikėju raštu sudaro susitarimą dėl specialisto pakeitimo. Šis susitarimas yra neatskiriama pirkimo sutarties dalis. Specialisto keitimo tvarkos pažeidimas laikomas esminiu pirkimo sutarties pažeidimu.

**6. SUTARTIES GALIOJIMAS, NUTRAUKIMAS AR PAKEITIMAS**

6.1. Sutartis įsigalioja ją pasirašius abiem šalims ir Paslaugų teikėjui pateikus Sutarties sąlygas atitinkantį Sutarties įvykdymo užtikrinimą.

6.2. Sutartis galioja iki visiškų įsipareigojimų įvykdymo arba iki pirkimo sutarties nutraukimo, bet ne ilgiau kaip 6 mėnesius.

6.3.Sutartis gali būti nutraukiama abiejų šalių sutarimu arba vienos iš Šalių valia.

6.4. Užsakovas, įspėjęs Paslaugų Teikėją prieš 15 (penkiolika) darbo dienų, gali nutraukti šią Sutartį šiais atvejais:

6.4.1. kai Paslaugų tiekėjas nevykdo savo įsipareigojimų, numatytų paslaugų vykdymo kalendoriniame plane ilgiau nei 30 (trisdešimt) kalendorinių dienų arba vėluoja suteikti Paslaugas per kitą, Užsakovo pagrįstai nurodytą terminą (esminis Sutarties pažeidimas).

6.4.2. kai Paslaugų teikėjas per pagrįstai nustatytą terminą neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus ir dėl to negalima laiku ir tinkamai suteikti paslaugų (esminis Sutarties pažeidimas).

6.4.3. kai Paslaugų teikėjas perleidžia savo įsipareigojimus prisiimtus šia Sutartimi arba sudaro subtiekimo sutartį su subtiekėju, nenurodytu pirkimo metu, išskyrus atvejus, kai šios Sutarties nustatyta tvarka subtiekėjas buvo pakeistas (esminis Sutarties pažeidimas);

6.4.4. kai Paslaugų teikėjas bankrutuoja, yra likviduojamas arba kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija;

6.4.5. kai Paslaugų teikėjas galutiniu kompetentingos valstybės institucijos arba teismo sprendimu pripažintas kaltu dėl profesinės etikos pažeidimo;

6.4.6. kai Paslaugų teikėjas galutiniu teismo sprendimu pripažintas kaltu dėl sukčiavimo, korupcijos, ar kitų panašaus pobūdžio veikų padarymo;

6.4.7. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam šios Sutarties įvykdymui;

6.4.8. kai bankas ar draudimo bendrovė, išdavusi Sutarties įvykdymo užtikrinimą, negali įvykdyti savo įsipareigojimų ir Užsakovui raštu pareikalavus Paslaugų teikėjas per 10 (dešimt) darbo dienų nuo pareikalavimo gavimo dienos nepateikia naujo Sutarties įvykdymo užtikrinimo tomis pačiomis sąlygomis (esminis Sutarties pažeidimas);

6.4.9. jei Paslaugų teikėjas nevykdo Sutartyje nustatytų su Sutarties įvykdymo užtikrinimo dokumentų pateikimu ir pratęsimu susijusių nustatytų pareigų (esminis Sutarties pažeidimas);

6.4.10. jeigu teikdamas Paslaugas Paslaugų Teikėjas iš esmės nukrypsta nuo Sutarties sąlygų ar yra kitokių esminių Paslaugų teikėjo sutartinių įsipareigojimų vykdymo trūkumų (esminis Sutarties pažeidimas);

6.4.11. jeigu paaiškėja, kad Paslaugų teikėjas, siekdamas Sutarties, buvo sudaręs susitarimą, neleistinai ribojantį konkurenciją;

6.4.12. jeigu Paslaugų teikėjui apskaičiuotos baudos viršija 10 (dešimt) % Sutarties vertės;

6.4.13. kai dėl pasikeitusių Užsakovo poreikių Paslaugos tampa nereikalingos Užsakovui;

6.4.14. kitais Viešųjų pirkimų įstatymo 90 straipsnyje numatytais atvejais.

6.5. Jeigu Sutartis nutraukiama dėl to, kad Paslaugų teikėjas ją pažeidė, nuostoliai, Užsakovo patirti dėl Sutarties nutraukimo, išieškomi išskaičiuojant juos iš Paslaugų teikėjui mokėtinų sumų, tiek, kiek šių nuostolių nepadengia Sutarties įvykdymo užtikrinimas.

6.6. Jeigu Sutartis nutraukiama dėl to, kad Paslaugų teikėjas ją pažeidė ir Užsakovas sudaro kitą sutartį dėl šioje Sutartyje nurodytų paslaugų teikimo su trečiaisiais asmenimis, Užsakovas turi teisę reikalauti iš Paslaugų teikėjo kainų skirtumo bei kitų vėliau atsiradusių nuostolių atlyginimo.

6.7. Sutartį nutraukus dėl Paslaugų teikėjo kaltės, be jam priklausančio atlyginimo už iki Sutarties nutraukimo momento suteiktas paslaugas, Paslaugų teikėjas neturi teisės į kokių nors patirtų nuostolių ar žalos kompensaciją.

6.8. Paslaugų teikėjas, prieš 15 (penkiolika) darbo dienų įspėjęs Užsakovą, gali nutraukti Sutartį, jei Užsakovas nevykdo įsipareigojimų prisiimtų šia Sutartimi. Tokio nutraukimo atveju Užsakovas atlygina Paslaugų teikėjui visus jo patirtus nuostolius. Nuostolių atlyginimo dydis negali viršyti paslaugų kainos, nurodytos šioje Sutartyje.

6.9. Paslaugų teikėjui ar Užsakovui nutraukus Sutartį šiame skyriuje nustatytais atvejais, Paslaugų teikėjas ne vėliau kaip per 5 (penkias) darbo dienas nuo šios Sutarties nutraukimo dienos, parengia Sutarties nutraukimo ataskaitą apie Sutarties nutraukimo dieną esančią Paslaugų teikėjo skolą Užsakovui ir Užsakovo skolą Paslaugų teikėjui. Užsakovas, gavęs Sutarties nutraukimo ataskaitą, turi ją per 3 (tris) darbo dienas nuo jos gavimo dienos, patvirtinti arba raštu pateikti Paslaugų teikėjui pastabas dėl Sutarties nutraukimo ataskaitos. Paslaugų teikėjas gavęs iš Užsakovo pastabas dėl Sutarties nutraukimo ataskaitos, privalo per 3 (tris) darbo dienas, atsižvelgęs į Užsakovo pateiktas pastabas, ją pataisyti ir/ar papildyti bei pakartotinai pateikti Užsakovui. Jei Sutarties nutraukimo ataskaita nepatvirtinama, taikomos ginčo sprendimo procedūros, nustatytos šioje Sutartyje.

6.10. Tais atvejais, kai Sutarties sąlygų keitimo būtinybės nebuvo įmanoma numatyti rengiant konkurso sąlygas ir (ar) Sutarties sudarymo metu, Sutarties šalys gali keisti tik Sutarties sąlygas, kurios nustatytos Viešųjų pirkimų įstatymo 89 straipsnyje. Inicijuoti Sutarties sąlygų keitimą ir koregavimą turi teisę Užsakovas ir Paslaugų teikėjas. Rengti Sutarties sąlygų keitimą ir koregavimą turi teisę Užsakovas. Sutarties sąlygų keitimas ir koregavimas įforminamas raštu (susitarimu prie Sutarties), pasirašant abiejų Sutarties Šalių įgaliotiems asmenims. Šie dokumentai yra neatskiriama Sutarties dalis.

1. **SUTARTIES ĮVYKDYMO UŽTIKRINIMAS**

7.1. Sutarties įvykdymo užtikrinimas yra Lietuvos Respublikoje ar užsienyje registruoto pirmo pareikalavimo neatšaukiama banko garantija arba Lietuvos Respublikos ar užsienyje registruotos draudimo bendrovės, turinčios teisę užsiimti tokia veikla, laidavimo raštas kartu su laidavimo draudimo liudijimo (poliso) kopija.

7.2. Sutarties įvykdymo užtikrinimo vertė yra 10 (dešimt) procentų nuo šios Sutarties 3.1.3. punkte 2 lentelėje nurodytos bendros maksimalios Sutarties kainos su PVM.

7.3. Sutarties įvykdymo užtikrinimo dokumento galiojimo terminas privalo sutapti su Sutarties galiojimo terminu.

 7.4. Kai Sutarties įvykdymas užtikrinamas garantija arba laidavimu, Paslaugų teikėjas kartu su Sutarties įvykdymo užtikrinimo dokumentu privalo pateikti Sutarties įvykdymo užtikrinimo dokumento apmokėjimą įrodančio dokumento kopiją, kuri patvirtintų, kad Paslaugų teikėjas sumokėjo visas privalomas įmokas už Sutarties įvykdymo užtikrinimo dokumentą.

7.5. Sutarties įvykdymo užtikrinime turi būti nurodyta, kad bankas arba draudimo bendrovė įsipareigoja Užsakovui sumokėti Sutarties įvykdymo užtikrinime nurodytą sumą, esant bet kuriai iš šių aplinkybių:

7.5.1. Paslaugų teikėjas nevykdo savo įsipareigojimų pagal šią Sutartį ir dėl to Sutartis yra nutraukiama;

7.5.2. Paslaugų teikėjas per pagrįstai nustatytą terminą neįvykdė Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus ir dėl to negali laiku ir (ar) tinkamai suteikti paslaugų;

7.5.3. Paslaugų teikėjas perleido savo įsipareigojimus, prisiimtus šia Sutartimi, tretiesiems asmenims arba sudarė subtiekimo sutartį su subtiekėju nenurodytu Sutarties priede Nr. 2 “Tiekėjo pateikta pasiūlymo forma”, išskyrus atvejus, kai šios Sutarties nustatyta tvarka subtiekėjas buvo pakeistas;

7.5.4. Paslaugų teikėjas dėl savo kaltės kitaip pažeidė šią Sutartį ir tai lėmė Užsakovo nuostolius.

7.5.5. Sutarties įvykdymo užtikrinimo dokumente turi būti numatyta, kad užtikrinimo suma turi būti išmokama Užsakovui ne vėliau kaip per 15 darbo dienų nuo pirmo raštiško Užsakovo pranešimo pateikimo jį išdavusiam subjektui, kuriame nurodoma reikalaujama suma ir nurodomi nevykdomi sutartiniai įsipareigojimai.

7.6. Paslaugų teikėjas Sutarties įvykdymo užtikrinimą Užsakovui turi pateikti per 10 (dešimt) darbo dienų nuo Sutarties pasirašymo dienos.

7.7. Sutarčiai pasibaigus, Paslaugų teikėjui grąžinamas Sutarties įvykdymo užtikrinimas.

1. **KONFIDENCIALUMAS**

8.1. Visos teisės aktuose numatytos turtinės teisės į bet kuriuos kūrinius ir/ar jų dalis, kurie sukuriami vykdant šioje Sutartyje numatytas paslaugas, yra Užsakovo nuosavybė nuo jų sukūrimo momento.

8.2. Užsakovas turi teisę be jokio papildomo Paslaugų teikėjo sutikimo, savo nuožiūra, nevaržomai ir nemokėdamas jokio papildomo atlyginimo naudotis visomis pagal Sutarties sąlygas įgytomis autorių turtinėmis teisėmis.

8.3. Paslaugų teikėjas garantuoja, kad neturės ir nereikš Užsakovui ir/ar tretiesiems asmenims jokių pretenzijų ar reikalavimų dėl Užsakovo naudojimosi pagal šias sąlygas įgytomis autorių teisėmis ir/ar sukurtais kūriniais bei jų dalimis.

8.4. Sutarties turinį sudaranti ir (ar) su ja susijusi informacija, taip pat Sutarties vykdymo metu Šalių viena kitai tiek sąmoningai, tiek atsitiktinai atskleista bet kokia kita informacija (išskyrus informaciją, kuri teisės aktų pagrindu negali būti laikoma konfidencialia informacija, taip pat informacija, kuri gali būti viešai prieinama) yra konfidenciali. Kiekviena Šalis įsipareigoja neatskleisti jokios vykdant Sutartį iš kitos Šalies gautos ar su Sutarties vykdymu susijusios konfidencialios informacijos. Ši informacija tiek Sutarties galiojimo laikotarpiu, tiek Sutarčiai pasibaigus tretiesiems asmenims gali būti atskleista tik tiek, kiek toks informacijos atskleidimas yra būtinas Sutarčiai tinkamai vykdyti ir tik iš anksto gavus atitinkamą kitos Šalies raštišką sutikimą, laikantis asmens duomenų apsaugos reikalavimų.

8.5. Šalys susitaria, kad konfidencialios informacijos atskleidimo atveju Paslaugų teikėjas atlygins visus Užsakovo tiesioginius nuostolius.

8.6. Kiekviena Šalis privalo užtikrinti, kad būtų laikomasi Europos Sąjungos ir Lietuvos Respublikos teisės aktų, reglamentuojančių valstybės, tarnybos ar komercinę paslaptis ir duomenų apsaugą.

8.7. Paslaugų teikėjas negali Užsakovo duomenų naudoti tiesioginės rinkodaros tikslais (taip pat ir reklaminio pobūdžio pranešimams siųsti).

**9. NENUGALIMA JĖGA (*FORCE MAJEURE*)**

9.1.Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“ . Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos aprašo patvirtinimo“. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

9.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, ne vėliau kaip per 5 (penkias) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

9.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**10. SUSIRAŠINĖJIMAS, UŽ SUTARTIES VYKDYMĄ ATSAKINGI ASMENYS**

* 1. Susirašinėjimas tarp Užsakovo ir Paslaugų teikėjo kontaktinių asmenų turi vykti elektroniniu paštu. Paslaugų teikėjas turi pateikti paslaugų rezultatus (dokumentus) Užsakovo kontaktiniams asmenims, nurodytiems Sutarties 10.6. papunktyje, ir gauti bent vieno iš jų raštišką patvirtinimą apie šių dokumentų gavimą.
	2. Užsakovo ir Paslaugų teikėjo kontaktiniai asmenys nurodytus patvirtinimus privalo pateikti per 1 darbo dieną nuo informacijos gavimo. Jeigu per nurodytą terminą patvirtinimas nepateikiamas, bus laikoma, kad informacija gauta, jei ji bus papildomai pateikta Užsakovo oficialiu elektroninio pašto adresu, arba Paslaugų teikėjo nurodytu papildomu elektroninio pašto adresu, kurį Paslaugų teikėjas privalės pateikti sudarius Sutartį.
	3. Užsakovo kontaktinis asmuo, teikdamas patvirtinimą, informuoja Paslaugų teikėją apie terminą, iki kada bus pateiktos Užsakovo pastabos ir pasiūlymai pateiktam dokumentui, ir iki sutarto termino privalo juos pateikti. Paslaugų teikėjo kontaktinis asmuo taip pat turi pateikti patvirtinimą apie pastabų bei pasiūlymų gavimą. Visas pastabas Užsakovas privalo teikti elektroniniu paštu ir (ar) kita Šalių sutarta forma.
	4. Bet kuriuo atveju Šalys imasi priemonių, būtinų jų pranešimų gavimui užtikrinti. Kiekviena Šalis atsako už savo sistemų ir interesų apsaugą elektroninio susirašinėjimo metu ir nei Paslaugų teikėjas, nei Užsakovas (kiekvienu atveju įskaitant jų partnerius, darbuotojus, subrangovus ar agentus) nėra atsakingi vienas kitam jokiais pagrindais, nei pagal sutartis, nei pagal nesutartines (deliktines) prievoles ar kitaip, dėl kurios nors klaidos, žalos, nuostolio ar neveikimo, atsirandančio dėl informacijos perdavimo elektroniniu būdu ar pasikliovimo tokia informacija.
	5. Kilus klausimams, Užsakovo ir Paslaugų teikėjo kontaktiniai asmenys gali bendrauti ir kitomis komunikacijos priemonėmis.
	6. Užsakovui ir Paslaugų teikėjui ir subtiekėjui atstovaujantys asmenys, atsakingi už Sutarties vykdymą, kuriems turi būti siunčiami pranešimai ir teikiama informacija dėl Sutarties vykdymo:

|  |  |  |
| --- | --- | --- |
|  | **Užsakovas** | **Paslaugų teikėjas** |
| **Vardas, pavardė, pareigos** |  |  |
| **Adresas** |  |  |
| **Telefonas** |  |  |
| **Faksas** |  |  |
| **El. paštas** |  |  |

**11. TAIKYTINA TEISĖ IR GINČŲ SPRENDIMAS**

11.1. Sutarčiai ir jos nuostatų aiškinimui bei Sutartyje nereglamentuotų klausimų sprendimui taikoma Lietuvos Respublikos teisė.

11.2. Dėl Sutarties kylantys ginčai sprendžiami derybų būdu, o per 30 kalendorinių dienų nuo derybų pradžios nepavykus išspręsti ginčo derybų būdu, ginčas bus sprendžiamas Lietuvos Respublikos civilinio proceso kodekso nustatyta tvarka Lietuvos Respublikos teismuose.

**12. BAIGIAMOSIOS NUOSTATOS**

12.1. Šalys susitaria, kad Paslaugų teikėjas, perduodamas visus suteiktų Paslaugų rezultatus Užsakovui, kartu perduoda ir su jais susijusias teises, įskaitant autorines, turtines ir kitas intelektinės ar pramoninės nuosavybės teises, įgytas vykdant šią Sutartį, visą įstatymų nustatytą tokių teisių galiojimo terminą, visais galimais jų naudojimo būdais ir neribojant teritorijos.

12.2. Šalys privalo informuoti viena kitą apie savo adreso, banko sąskaitos ir kitų duomenų pakeitimą. Šalis, neįvykdžiusi šio reikalavimo, negali reikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba kad ji negavo pranešimų, siųstų pagal šiuos duomenis.

12.3. Šalys susitaria, kad visas susirašinėjimas tarp Šalių yra vykdomas lietuvių kalba. Visi pranešimai, sutikimai ir kitas susirašinėjimas, kuriuos Šalis gali pateikti kitai Šaliai pagal Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (papildomai išsiunčiant registruotu paštu) Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

12.4. Šalys patvirtina, kad, pasirašydamos Sutartį, veikė gera valia ir kad yra įgaliotos sudaryti Sutartį ir įvykdyti įsipareigojimus pagal Sutartį.

12.5. Ši Sutartis sudaroma lietuvių kalba. Saugiu kvalifikuotu elektroniniu parašu visų šalių pasirašyta Sutartis sudaroma 1 (vienu) egzemplioriumi. Šalys susitaria, kad elektroniniu parašu pasirašytų dokumentų elektroninis parašas suprantamas kaip Lietuvos Respublikos elektroninės atpažinties ir elektroninių operacijų patikimumo užtikrinimo Paslaugų įstatymo nuostatas atitinkantis parašas, sukurtas saugia elektroninio parašo formavimo įranga ir patvirtintas galiojančiu kvalifikuotu sertifikatu.

12.6. Įvairūs nesutarimai ar ginčai, kylantys tarp Šalių dėl Sutarties, sprendžiami abipusiu susitarimu. Šalims nepavykus susitarti, įvairūs ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

12.7. Sutartį pasirašantis Paslaugų teikėjo atstovas ir už Sutarties vykdymą atsakingas asmuo patvirtina, jog supranta, kad Lietuvos Respublikos energetikos ministerija Paslaugų teikėjo atstovo ir už Sutarties vykdymą atsakingo asmens duomenis tvarkys teisėto intereso pagrindu, siekiant identifikuoti asmenį, turintį teises atstovauti Paslaugų teikėjui ir jo vardu sudaryti bei vykdyti Sutartį, vykdyti Paslaugų teikėjui taikytinus teisės aktų reikalavimus, įskaitant bet neapsiribojant susijusius su dokumentų archyvavimu, pateikti reikalavimus Paslaugų teikėjui. Sutartį pasirašantis Paslaugų teikėjo atstovas ir už Sutarties vykdymą atsakingas asmuo yra informuoti, kad jų asmens duomenys bus saugomi 10 metų pasibaigus Sutarčiai. Asmenų teises duomenų tvarkymo srityje nustato 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1).

12.8. Paslaugų teikėjo pasiūlymas ir Sutartis viešinama Centrinėje viešųjų pirkimų informacinėje sistemoje Lietuvos Respublikos viešųjų pirkimų įstatymo 86 straipsnio 9 dalyje nustatyta tvarka. Už tiekėjo pasiūlymo ir sutarties paskelbimą atsakingas asmuo –

**13. SUTARTIES PRIEDAI**

 13.1. Visi šios Sutarties priedai yra neatskiriamos Sutarties dalys. Kilus ginčams dėl Sutarties ir jos priedų teksto skirtingo interpretavimo, Sutarties šalys įsipareigoja vadovautis šios Sutarties tekstu.
13.2. Sutarties priedai:
13.2.1. 1 priedas. Techninė specifikacija;
13.2.2. 2 priedas. Paslaugų teikėjo pateikta pasiūlymo forma;
13.2.3. 3 priedas. Paslaugų priėmimo – perdavimo akto forma.

**14. JURIDINIAI ŠALIŲ ADRESAI IR REKVIZITAI**

|  |  |
| --- | --- |
| **Paslaugų teikėjas:**Všį Pajūrio tyrimų ir planavimo institutasĮmonės kodas 303211151PVM mokėtojo kodas LT100008277714Vilhelmo Berbomo g. 10-201, LT-92221 KlaipėdaBankas : AB „Swedbank“A/s Nr. LT47 7300 0101 3788 2091Banko kodas:73000Tel. / faks. +370 390 818El. p. info@corpi.lt\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Užsakovas:**Lietuvos Respublikos energetikos ministerijaĮmonės kodas 302308327Gedimino pr. 38, LT-01103 VilniusBankas: Lietuvos Respublikos finansų ministerija Adresas: Lukiškių g. 2, VilniusA/s Nr. LT52 4040 0636 1000 0385Banko kodas: 40400Tel. (8 5) 203 4696Faks.  (8 5) 203 4692El. p. info@enmin.lt\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |